7. Redovna Skupština Lokalne akcijske grupe Vuka - Dunav, održana je dana 13. svibnja 2016. godine, u 12.00 sati, u Hrvatskom domu Općine Antunovac te je sačinjen slijedeći

**ZAPISNIK**

Utvrđeno je da su temeljem odredbi Zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 7. Redovne Skupštine utvrđena je nazočnost članova LAG-a Vuka - Dunav to kako slijedi:

1. Ivan Anušić, Općina Antunovac
2. Jugoslav Vesić, Općina Erdut, p.p. Đorđe Nešić
3. Bojana Orsić, PORC Erdut, p.p. Đorđe Nešič,
4. Đorđe Nešić, KZC „Milutin Milanković“, Dalj
5. Marjan Tomas, Općina Vladislavci,
6. Ljubica Šunić, OPG Šunić,
7. Željko Kovačević, Mjesni odbor Josipovac,
8. Ivan Jazbec, EKO-JAZO d.o.o.
9. Tomislav Duk, OŠ Antunovac
10. Sanja Matković, KUD „Klasje Slavonije“, p.p. Marijana Bender
11. Nataša Tramišak, RODA d.o.o.,
12. Zlatko Matijević, NK Vitez 92,
13. Zdenko Đerđ, PVZ „Fructus“, Antunovac,
14. Zdenko Đerđ, HVIDR-a, Antunovac,
15. Iva Tokić, Udruga mladih „Alfa“, Antunovac,
16. Damir Maričić, OPG Maričić, Vuka,
17. Jasminka Marjanović- Baglama, Domaća radinost Baglama., Antunovac,
18. Miroslav Gici, OPG Gici, Antunovac
19. Davor Hržica, domaća radinost, Antunovac,
20. Ivana Davidović, Mjesni odbor Sarvaš,
21. Željko Biočić, Mjesni odbor Brijest,
22. Ivan Hampovčan, „C.U.S“ Antunovac,
23. Ivan Hampovčan, Centar za unaprjeđenje stočarstva, Antunovac
24. Stipe Modrić, Udruga veterana vojne policije iz Domovinskog rata Osješko-baranjske županije, Čepin,
25. Ivan Žeravica, Općina Čepin, p.p. Ivana Blažević,
26. Jasenka Brandis, BZ Medena kuća,
27. Marina Krajnović, Općina Ernestinovo.

Nakon uvodne riječi Predsjednice LAG-a Vuka – Dunav, Nataše Tramišak, mag.iur. usvojen je sljedeći

**DNEVNI RED**

1. Otvaranje Skupštine
2. Izbor radnih tijela:

* zapisničara
* ovjerovitelja zapisnika

1. Odluka o usvajanju Lokalne razvojne strategije 2014.-2020. LAG-a Vuka – Dunav,
2. Godišnje financijsko izvješće za 2015. godinu,
3. Odluka o izmjenama i dopunama Financijskog plana LAG-a Vuka – Dunav za 2016. godinu,
4. Odluka o izboru članova Upravnog odbora LAG-a Vuka – Dunav,
5. Razno.

Ad1.: OTVARANJE SKUPŠTINE

Predsjednica LAG-a Vuka – Dunav uputila je pozdrav svima nazočnima i zahvalila im se na dolasku. Budući da Skupštini nije nazočila natpolovična većina, Predsjednica se pozvala na članak 24. Statuta LAG-a Vuka – Dunav, te odgodila početak zajedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

Predsjednica LAG-a predlaže da se treća točka Dnevnog reda, Odluka o usvajanju Lokalne razvojne strategije 2014.-2020. LAG-a Vuka – Dunav, zamjeni te da bude zadnja, odnosno 6. po redu.

Prijedlog je dan na raspravu, te kako nije bilo prijedloga dan je na glasovanje i jednoglasno usvojen.

Novi Dnevni red glasi:

1. Otvaranje Skupštine

2. Izbor radnih tijela:

- zapisničara

- ovjerovitelja zapisnika

3. Godišnje financijsko izvješće za 2015. godinu,

4. Odluka o izmjenama i dopunama Financijskog plana LAG-a Vuka – Dunav za 2016. godinu,

5. Odluka o izboru članova Upravnog odbora LAG-a Vuka – Dunav

6. Odluka o usvajanju Lokalne razvojne strategije 2014.-2020. LAG-a Vuka- Dunav,

7. Razno.

Ad2.: IZBOR RADNIH TIJELA

Prije prelaska na ostale točke dnevnog reda, Predsjednica LAG-a predložila je sljedeći izbor radnih tijela:

* za zapisničara – Ivana Blažević,
* za ovjerovitelje zapisnika Marjan Tomas i Damir Maričić.

Prijedlog izbora radnih tijela jednoglasno je usvojen.

Ad3.: GODIŠNJE FINANCIJSKO IZVJEŠĆE ZA 2015. GODINU

Predsjednica LAG-a otvara sljedeću točku dnevnog reda, te predstavljanje Godišnjeg financijskog izvješća za 2015. godinu prepušta zaposlenici Ivana Blažević. Napomenula je kako se ostvareni prihodi najvećim dijelom odnose se na ostale prihode koji se sastoje od prihoda od sufinanciranja sredstvima iz EU fondova. Dok se rashodi većinom odnosne na materijalne rashode, te rashode za zaposlene.

Izvješće je dano na raspravu, kako nije bilo dodatnih komentara i upita, točka je dana na glasovanje te jednoglasno usvojena.

**Godišnje financijsko izvješće za 2015. godinu**

Ad4.: ODLUKA O IZMJENAMA I DOPUNAMA FINANCIJSKOG PLANA LAG-A VUKA – DUNAV ZA 2016. GODINU

Predsjednica LAG-a otvara četvrtu točku dnevnoga reda i napominje kako je financijski plan za 2016. godinu bilo nužno promijeniti iz razloga što je LAG-u u 2016. godini odobreno financiranje mjere Javnih radova od strane HZZ-a, te da je u travnju 2016. godine LAG preko iste zaposlio 6 osoba. Povećanje prihoda, ali i rashoda odnose se većinom na uplati sredstava za provedbu mjere, odnosno povećanje rashoda odnosi se na rashode za zaposlenike.

Točka je dana na raspravu, kako komentara nije bilo ista je dana na glasovanje i jednoglasno usvojena.

**Odluka o izmjenama i dopunama financijskog plana LAG-a Vuka – Dunav za 2016. godinu**

Ad5.: ODLUKA O IZBORU ČLANOVA UPRAVNOG ODBORA LAG-A VUKA – DUNAV

Predsjednica LAG-a otvara i ovu točku dnevnog reda, te napominje da su promjene sastava Upravnog odbora LAG-a nužne iz razloga što tako propisuje Pravilnik za provedbu podmjere 19.2. također, napominje kako je tendencija da se javni sektor u upravnim tijelima dovede na minimum, i iz tog razloga i preporuke u upravnom tijelu LAG-a nalaze se 4 predstavnika javnog sektora. Isto tako, tendencija je povećati utjecaj gospodarskog sektora, te je za članove Upravnog odbora predloženo 7 predstavnika gospodarskog sektora.

Predloženi članovi sastava novog Upravnog odbora dani su na raspravu, kako komentara i prijedloga nije bilo, prijedlog je dan na glasovanje i jednoglasno usvojen.

**Odluka o izboru članova Upravnog odbora LAG-a Vuka – Dunav**

Ad6.: ODLUKA O USVAJANJU LOKALNE RAZVOJNE STRATEGIJE 2014.-2020. LAG-A VUKA- DUNAV

Predsjednica pozdravlja profesorice s Ekonomskog fakulteta, prof.dr.sc. Đulu Borzan i doc.dr.sc. Dubravku Pekanov Starčević, te upoznaje članove s informacijom da će profesorice održati predavanje u kojem će im predstaviti podatke i saznanja do kojih su došle tokom i koje su uvrstile u samu Strategiju. Prisutnima su predstavile ukratko cjelokupno područje LAG-a kroz statističke podatke, te prikazale trenutno stanje na terenu kada se radi o broju stanovnika, broju poduzetnika, broju nezaposlenih, SWOT analizi i slično.

Nakon izlaganja profesorica, Predsjednica LAG-a nastavlja sa svojim izlaganjem, te članovima predstavlja samu Strategiju u brojkama, odnosno predstavlja najbitnije elemente Strategije; Mjere koje će LAG financirati, sredstva kojima LAG raspolaže, alokaciju sredstava i ostalo.

Nakon prezentacije dokumenta Strategije, sama Strategija je dana na komentiranje, kako komentara za izmjene i dopune nije bilo ista je dana na glasovanje, te jednoglasno usvojena.

**Odluka o usvajanju Lokalne razvojne strategije 2014.-2020. LAG-a Vuka- Dunav**

Ad7.:RAZNO.

Budući da pitanja i prijedloga nije bilo, Predsjednica LAG-a još se jednom zahvalila svima prisutnima na odazivu, pozvala ih na daljnju suradnju te zaključila Skupštinu u 15.10 sati.

URBROJ: SK/16-12

U Antunovcu, 13. svibnja 2016. godine

Zapisničar: Ovjerovitelji zapisnika:

Ivana Blažević Marjan Tomas

Damir Maričić