**PRIJEDLOG**

**PLAN RADA ZA 2017. GODINU**

Plan rada LAG-a Vuka-Dunav donosi se na razdoblje od jedne godine, te ga izglasava Skupština LAG-a.

**Plan rada za 2017. godinu glasi:**

1. **Organizacija rada i poslovanja LAG-a,**

Tijekom 2017. godine ured LAG-a Vuka – Dunav nastavlja poslovati prema pravilima i propisima koje donosi pravilnik za provedbu podmjera 19.2., 19.3. i 19.4.

U 2017. godini, ukoliko se pokaže potreba, LAG Vuka – Dunav planira zaposliti dodatni stručni kadar.

Sa svrhom informiranja naših članova, ali i šire javnosti LAG Vuka – Dunav nastavit će s održavanjem i ažuriranjem Internet i Facebook stranice.

Planirana je izrada novih promotivnih letaka, novog roll-up banera za označavanje s novim logom LEADER-a.

1. **Provedba Lokalne razvojne strategije**

Kako je LAG Vuka – Dunav u studenom 2016. godine dobio odluku o privremenom odabiru od strane Agencije za plaćanje u poljoprivredi, ribarstvu i ruralnom razvoju, po primitku konačne Odluke LAG će započeti provedbu prijavljene i odobrene lokalne razvoje strategije u kojoj su opisani načini provedbe podmjera 19.2., 19.3. i 19.4.

1. **Raspisivanje LAG natječaja**

Početkom 2017. godine LAG će početi s provedbom podmjere 19.2. PRR 2014.-2020. na način da će početi s raspisivanjem LAG natječaja na koji će se moći prijaviti poljoprivrednici s područja LAG-a. Dinamika raspisivanja natječaja ovisi o institucijama nadležnih LAG-ovima, pravilnicima.

1. **Provedba projekata suradnje LAG-a**

LAG Vuka – Dunav, u skladu s odobrenom strategijom, provodit će projekte suradnje s drugim LAG-ovima, bilo inozemnim ili tuzemnim. Kroz projekte suradnje razmjenjivat će se iskustva u provedbi LEADER-a u raznim dijelovima EU ili razmjena iskustava LAG-ova u RH.

U provedbu projekata LAG Vuka – Dunav pokušat će uključiti što više vlastitih članova, te omogućiti i da šire stanovništvo LAG područja ima korist od provedenog projekta, bilo da se radi o proširivanju turističke, kulturne ili sportske ponude ili nekom materijalnom tragu provedenog projekta.

1. **Organizacija radionica za stanovništvo LAG područja**

Prije raspisivanja LAG natječaja, LAG Vuka – Dunav organizirat će u 2017. godini radionice i informativne dane za sve stanovnike svog područja na kojima će informirati i educirati stanovnike o načinu prijave na natječaje koje raspisuje LAG Vuka – Dunav, ali i za natječaje koje će raspisivati APPRRR.

1. **Provedba projekata financiranih iz drugih izvora sredstava (Nacionalni i EU fondovi)**

LAG u 2017. godini se planira prijavljivati i provoditi natječaje koji se raspisuju i financiranju iz drugih sredstava i uključivanje u program javnog rada „Zaželi“ kojeg raspisuje HZZ

Za provođenje navedenog programa zadužuju se Predsjednica i Upravni odbor LAG-a Vuka – Dunav. O provedbi Programa rada Upravni odbor je obvezan podnijeti Skupštini godišnje izvješće.

U Antunovcu, 15. prosinca 2016. godine

Predsjednica LAG-a Vuka – Dunav  
 Nataša Tramišak, mag.iur.